Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 1.10. (00:01) – 31.10.2019 (23:59)
Zahraničná pracovná cesta prerušená v dňoch:   
 	  5.10.2019 – 6.10.2019
              		12.10.2019 – 13.10.2019
             		19.10.2019 – 20.10.2019
26.10.2019 – 27.10.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v októbri 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.
Podpora zapájania sa do medzinárodných projektov a pri ich implementácii
Dňa 24. októbra 2019 sa uskutočnilo už piate zasadnutie Tieňového výboru pre strategické konfigurácie programu Horizon Europe, do ktorého som bol oficiálne nominovaný zo strany MŠVVaŠ SR. Zasadnutia Tieňového výboru pre strategické konfigurácie programu Horizon Europe budú prebiehať každý mesiac až do začiatku spustenia programu Horizon Europe od roku 2021.
Európska komisia má záujem uplatniť nový strategický prístup v úzkej spolupráci s členskými štátmi a plánovať agendu v oblasti výskumu a inovácií na nadchádzajúce obdobie 10 - 15 rokov. Plánovanie strategického prístupu na nadchádzajúce dlhoročné obdobie bude hlavnou úlohou tejto formácie Tieňového výboru pre strategické konfigurácie programu Horizon Europe. Komisia upozornila, že delegáti majú prostredníctvom pripomienkovania Strategického plánu jedinečnú možnosť ovplyvňovať jednotlivé ciele II. klastra programu Horizon Europe a budúce výskumno-inovačné partnerstvá. 
Ďalším dôležitým bodom je príprava novej paradigmy a priorít nadchádzajúceho Európskeho výskumného priestoru (ERA) na obdobie 2020-2030. Pre tieto účely bola zriadená Ad-hoc Pracovná skupina zložená z delegátov ERAC, ktorej som súčasťou. 
Dňa 2. októbra 2019 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Témou zasadnutia bola organizácia spoločného V4 tréningu pre projektových manažérov pre projekty Horizont 2020, ktorý sa uskutoční v termíne od 18. do 20. novembra 2019 v Bruseli. Pracovníci zároveň finálne identifikovali témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov.
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020 (odhad je február 2020), kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
Dňa 23. októbra 2019 sa v Bruseli uskutočnila partnerská burza zameraná na nadväzovanie spolupráce a partnerstiev v rámcovom programe EÚ pre výskum a inovácie, Horizont 2020. Podujatie pripravila Styčná kancelária SR pre výskum a vývoj (SLORD) so Styčnou kanceláriou ČR pre výskum, vývoj a inovácie (CZELO) a Styčnou kanceláriou Litvy pre výskum, vývoj a inovácie (LINO) v Bruseli, v spolupráci s Univerzitou Pavla Jozefa Šafárika v Košiciach. Cieľom poldenného podujatia pod názvom „Brokerage and networking event on innovative technologies and materials for energy storage and conversion“ bolo bližšie predstaviť päť vybraných výziev na predkladanie návrhov týkajúcich sa vysoko aktuálnej témy skladovania a konverzie energie z obnoviteľných zdrojov a vývoj pokročilých typov batérií, s dôrazom na ich priemyselnú udržateľnosť a zároveň vytvoriť unikátny priestor pre vytvorenie partnerstiev medzi zastúpenými inštitúciami. Podujatia sa zúčastnilo približne 55 účastníkov z rozličných krajín EÚ či asociovaných krajín. Úvodné slovo predniesol zástupca stáleho predstaviteľa Litvy pri EÚ, p. Simonas Šatūnas, ktorý účastníkov privítal v priestoroch Stáleho zástúpenia Litvy pri EÚ a povzbudil ich k vzájomnej spolupráci.
Rektor Univerzity Pavla Jozefa Šafárika v Košiciach (UPJŠ), p. Pavol Sovák, otvoril podujatie prezentáciou zameranou na aktivity UPJŠ vyvíjané smerom k intenzívnejšej účasti v programe Horizont 2020 a ďalších iniciatívach na európskej úrovni, s výhľadom na nadchádzajúci rámcový program EÚ pre výskum a inovácie, Horizon Europe.
Zástupcovia Európskej komisie, pracujúci v Generálnych riaditeľstvách pre výskum a inovácie (DG RTD) a pre komunikačné siete, obsah a technológie (DG CNECT), predstavili vybrané výzvy z aktuálnych pracovných programov Horizont 2020 z oblastí (i) Bezpečná, čistá a efektívne využívaná energia, (ii) Nanotechnológie, pokročilé materiály, pokročilá výroba a spracovanie, biotechnológie a (iii) Prierezové témy, so zameraním na inovatívny vývoj batérií.
Účastníci mali počas podujatia jedinečnú príležitosť nadviazať nové kontakty a sľubné partnerstvá pre budúcu spoluprácu na kolaboratívnych projektoch v rámci výziev programu Horizont 2020. Celkom 15 účastníkov sa rozhodlo využiť ponúknutý priestor a predstaviť svoje projektové zámery v rámci panela rýchlych, 2,5 minútových prezentácií, ktorých cieľom je zaujať potenciálnych partnerov v prítomnom publiku.
Záverečné slovo predniesol p. Carlos Navas, zástupca Spoločného podniku pre palivové články a vodík (FCH JU), ktorý účastníkov oboznámil s aktuálnym vývojom implementácie programu FCH JU a informoval o možnosti zapojenia sa do budúcich výziev FCH JU.

IGLO CORE

Dňa 1. októbra 2019 sa uskutočnilo tradičné zasadnutie vedúcich styčných kancelárii – IGLO CORE.

Jednotlivé body zasadnutia:
-	Členstvo NRDIO (HU): IGLO CORE na druhýkrát odsúhlasil členstvo NRDIO (Styčná kancelária Maďarska pre výskum a inovácie) v združení IGLO. 
-	R&I Days 2020 – je silný predpoklad, že sa podujatie uskutoční opäť o rok počas DE PRES – otázka je, na čo to bude potrebné, nakoľko proces Strategického plánovania programu Horizon Europe je jedno-rázovou záležitosťou
-	Rozpočet IGLO: CORE odsúhlasil navýšenie členského poplatku IGLO o 20 EUR
-	IGLO Website WG: formácia by mala v dohľadnej dobe predložiť technické špecifikácie, aby bolo možné osloviť záujemcov 

Hlavným bodom zasadnutia bola otvorená diskusia s p. Nevillom Reevom z DG RTD k Strategickému plánu a jeho časti týkajúcej sa „misií“ v programe Horizon Europe (HEU). Európska komisia prijala približne 2.200 aplikácií o záujem o členstvo v Mission Boards, ktorých cieľom je identifikovať jednotlivé misie; monitorovať a vyhodnocovať ich implementáciu a v neposlednom rade zapájať verejnosť do celého procesu. Vzhľadom k vysokému počtu aplikácií a nariadeniu HEU sa Komisia rozhodla v auguste zriadiť okrem Mission Boards aj tzv. „Assemblies“. Assemblites nepredstavujú oficiálnu entitu, sú zriadené pri každej Mission Board, ich úlohou je poskytovať poradenstvo, byť ďalším referenčným zdrojom a zároveň slúžia ako „reserve“ listy, ak by niekto vypadol z Mission Boards. Okrem toho boli zriadené Shadow (tieňové) Subgroups pre každú z Mission Boards, nominácie expertov išli od národných autorít (MŠVVaŠ SR).
Každá z Mission Boards a Assemblies budú do konca roka pracovať na tom, aby boli do konca roka 2019 identifikované 2-3 návrhy konkrétnych misií.
Proces Strategického plánu HEU by mal byť finalizovaný po lete 2020 (s ohľadom na medziinštitucionále konzultácie) s tým, aby bol dokument finalizovaný do marca/apríla 2020. 
N. Reeve zároveň informoval, že v každom členskom štáte by malo prebehnúť zasadnutie Mission Board s cieľom zvýšenia angažovanosti občanov, nastavenia politických priorít a zvýšenia povedomia o HEU – štruktúra podujatia a postup zatiaľ nemá Komisia vyjasnený. 
Kľúčový charakter misií: ide o neustály prebiehajúci proces, vyhodnocovanie implementácie a úspešnosti, monitoring. Otázna je naďalej štruktúra/zadefinovanie misií v programe – bude to prostredníctvom pracovných programov? Budú Mission Areas identifikované ako budúce FOCUS AREAS, ktoré sú známe z H2020? Dôležité sú synergie s inými programami a výskumno-inovačnými partnerstvami. Misie by mali zároveň pracovať s výsledkami projektov z I. a III. piliera HEU. 

N. Reeve uviedol tri kľúčové výzvy (osobný názor): 
-	CLOSE TO POLITICS – osvojenie zo strany predstaviteľov na vysokej úrovni na národnej a európskej úrovni
-	COORDINATION AT ALL LEVELS – na úrovni jednotlivých generálnych riaditeľstiev Európskej komisie, na úrovni členských štátov, proces komitológie
-	CO-CREATION – zapojenie širokej verejnosti do procesu

Prezentácia a popularizácia slovenského výskumu a inovácií 
Národná agentúra programu Erasmus+ pre vzdelávanie a odbornú prípravu (SAAIC) v spolupráci so Styčnou kanceláriou SR pre výskum a vývoj v Bruseli (SLORD), Stálym zastúpením SR pri EÚ v Bruseli a Slovenskou rektorskou konferenciou organizujú dňa 12. novembra 2019 v Bratislave Informačný deň pre vysoké školy so zameraním na centralizované akcie programu Erasmus+ a projekty strategických partnerstiev v Kľúčovej akcii 2. V rámci podujatia je ponúknutý špeciálny blok venovaný iniciatíve Európske univerzity. Podujatie je určené zástupcom vysokých škôl, ktorí majú záujem o niektorú z centralizovaných akcií Erasmus+, ako sú Spoločné magisterské študijné programy Erasmus Mundus, Budovanie kapacít vo vysokoškolskom vzdelávaní, Jean Monnet, Znalostné aliancie alebo Európske univerzity. Nebudú chýbať ani informácie o decentralizovanej akcii programu Erasmus+ Strategické partnerstvá a pozvaný je aj koordinátor úspešného projektu. Iniciatíve Európske univerzity bude v programe venovaný samostatný blok. Na podujatí vystúpi zástupca Európskej komisie a pracovník univerzity, ktorá je súčasťou aliancie CIVIS - jednej z aliancií schválených vo Výzve 2019. Zástupca spoločnosti IrRADIARE pre účastníkov zhrnie praktiky, ktoré môžu viesť k úspechu vo výzve európskych univerzít. Pre vysoké školy, ktoré pripravujú prihlášku na Európske univerzity vo Výzve 2020, bude po prestávke vyhradený priestor na diskusiu so zahraničnými hosťami, ktorý poskytne jedinečnú príležitosť položiť konkrétne otázky týkajúce sa projektu. Cieľom podujatia bude poskytnúť účastníkom informácie o všetkých vyššie uvedených aktivitách programu Erasmus+, ukázať príklady dobrej praxe, vytvoriť priestor na sieťovanie a hľadanie partnerov do budúcich projektov.
Prevádzkovanie informačného portálu
Počas októbra 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.550 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 
4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

	Konferencie, semináre, podujatia

				Október 2019		
Dátum	Čas	Miesto	Účastník (SLORD)	Účastníci	Podujatie	
3.10.2019	10:00-17:30	Van Maerlant building, rue Van Maerlant 2,
	Andrej Kurucz	Zástupcovia Space PV H2020 	Zasadnutie Space PV H2020
	
7.10.2019	11:30-15:30	KoWI	Andrej Kurucz	Zástupcovia akadémie, EK, NCP a priemyslu (za SK boli prítomní zástupcovia UNIZA)	Workshop na tému AI a aplikácií	
8.10.2019	09:00-17:30	Stále zastúpenie FR pri EÚ v Bruseli	Andrej Kurucz	Nominovaní zástupcovia ČŠ a AK do ERAC Ad-hoc WG on the future of the ERA
	ERAC Ad-hoc WG on the future of the ERA
	
11.10.2019	09:00-12:30	Stále zastúpenie LT pri EÚ v Bruseli	Andrej Kurucz, TL	Projektoví manažéri z európskych univerzít	European Universities Initiative and Universities of Applied Sciences: reflections for future success
	
14.10.2019	09:00-11:00	Stále zastúpenie LT pri EÚ v Bruseli	Andrej Kurucz, MR	Zástupcovia v Pracovnej skupine IGLO INCO 	Zasadnutie Pracovnej skupiny IGLO INCO
	
15.10.2019	09:30-11:30	Rue du Champs de Mars 21	Andrej Kurucz	Zástupcovia záchranných zložiek národných systémov z krajín EÚ a mimo EÚ 	IFAFRI Industry Days 2019

17.10.2019	09:30-17:00	Covent Garden	Andrej Kurucz	Zástupcovia SC7 PV H2020
	Workshop SC7 PV H2020 k prioritám v 
programe Horizon Europe

18.10.2019	09:30-17:30	Charlemagne 	Andrej Kurucz	Zástupcovia SC7 PV H2020
	Zasadnutie SC7 PV H2020

23.10.2019	09:30-17:00	Stále zastúpenie LT pri EÚ v Bruseli	Andrej Kurucz, TL, MR	Zástupcovia akadémie, ČŠ, IGLO, EK a priemyslu	Partnerská burza Brokerage 
and networking event on innovative 
technologies and materials for energy 
storage and conversion	
24.10.2019	10:00-18:30	Albert Borschette	Andrej Kurucz
	Zástupcovia Tieňového výboru pre strategické konfigurácie Horizon Europe	Zasadnutie Tieňového výboru pre strategické
konfigurácie Horizon Europe	

Stretnutia a rokovania
				Október  2019		
Dátum	Čas	Miesto	Účastník (SLORD)	Účastníci	Téma stretnutia	
1.10.2019	09:30-11:30	University Foundation
	SLORD	Zástupcovia IGLO CORE	Zasadnutie IGLO CORE	
1.10.2019	11:30-12:30	University Foundation
	Andrej Kurucz, TL	Zástupcovia IGLO OPEN	Zasadnutie IGLO OPEN	
2.10.2019	09:30-11:30	PolSCA	Andrej Kurucz, TL, MR	Zástupcovia styčných kancelárií V4	Zasadnutie V4 Breakfast: V4 tréning;
návšteva predsedov akadémií vied 
V4 v Bruseli	
4.10.2019	10:00-12:30	SLORD	Andrej Kurucz	Michal Brichta (SARIO)	Možnosti zapojenia SK subjektov do iniciatív
EK a ESA	
9.10.2019	10:00-11:30	LINO	Andrej Kurucz	Brigita Serafinavičiūtė (LINO)	Príprava partnerskej burzy Brokerage 
and networking event on innovative 
technologies and materials for energy 
storage and conversion	
9.10.2019	16:00-17:00	SLORD	Andrej Kurucz 	Katerina Sereti (Policy Officer- EIT) 	Príprava Awareness Day EIT na Slovensku
	
10.10.2019	10:30-11:30	SLORD	Andrej Kurucz	Fabio Feudo 	Spolupráca s IT partnermi pri zapájaní do 
H2020	
11.10.2019	15:00-16:00	Rada EÚ	Andrej Kurucz	Marek Čanecký (SZ SR pri EÚ v Bruseli) 	Európske partnerstvá v programe Horizon 
Europe
 	
16.10.2019	13:30-15:00	SVERI	Andrej Kurucz	Zástupcovia IGLO sekretariátu
 	Agenda IGLO sekretariátu 
	
22.10.2019	14:00-15:00	Helsinki EU Office	Andrej Kurucz	Ilkka Myllymäki (Helsinki EU OfficE)
	proces Strategického plánovanie HEU; možnosti
spolupráce pri zapojení do H2020 (s presahom
na HEU)	
23.10.2019	18:00-20:30	KoWI	Andrej Kurucz	Zástupcovia členských štátov Tieňového výboru pre strategické konfigurácie Horizon Europe	Pred-prípravné zasadnutie Tieňového výboru pre strategické
konfigurácie Horizon Europe	
30.10.2019	10:00-10:30	SLORD	Andrej Kurucz
	Jozef Moravčík (GR sekcie, Mindop)	Kandidát na európske partnerstvo: Waterborne	
31.10.2019	12:30-14:30	Európsky parlament	Andrej Kurucz
	Tomáš Kobela (SZ SR pri EÚ v Bruseli)	Európske partnerstvá v programe Horizon 
Europe; synergie EŠIF a Horizon Europe; 

5.  Odporúčané závery:

Strategické plánovanie:

Európska komisia pripravuje v úzkej spolupráci s členskými štátmi EÚ implementáciu nadchádzajúceho rámcového programu Horizon Europe, najambicióznejšieho programu EÚ v oblasti výskumu a inovácií (2021 - 2027) s navrhovaným rozpočtom 100 miliárd EUR. Komisia v rámci tohto procesu 28. júna 2019 spustila verejnú (online) konzultáciu, ktorá pomôže formovať európske investície do výskumu a inovácií v nasledujúcich rokoch.

Online konzultácia bude zbierať vstupy od zainteresovaných strán z celého sveta. Prijaté vstupy budú zohľadnené pri príprave „Strategického plánovania“ programu Horizon Europe. Tieto vstupy sa odzrkadlia v usmerneniach jednotlivých pracovných programov, výzvach na predkladanie návrhov, misiách a partnerstvách počas fungovania prvých štyroch rokov programu Horizon Europe (2021-2024).

Je dôležité, aby sa do procesu konzultácie zapojil čo najväčší počet zainteresovaných strán, aby boli v nadchádzajúcom programe Horizon Europe zohľadnené aj záujmy a priority jednotlivých výskumno-inovačných subjektov zo Slovenska!

Viac informácií nájdete na webovej stránke Styčnej kancelárie SR pre výskum a vývoj v Bruseli (SLORD, CTVI SR): https://slord.sk/sk/odporucame/spustenie-verejnej-konzultacie-vyjadrite-svoj-nazor-na-vyskumno-inovacne-priority-nadchadzajuceho-ramcoveho-programu-horizon-europe.html?page_id=3978

V kontexte Strategického plánovania Komisia niekoľkokrát počas zasadnutia uviedla svoje odporúčania týkajúce sa budúcich nominácií (národných delegátov, NCP a národných expertov) do jednotlivých programových výborov pre program Horizon Europe - úlohu národných delegátov by v kontexte zabezpečenia strategickej koordinácie, konzistentnosti s národnými prioritami, implementácie a zabezpečenia dostatočného financovania mali podľa Komisie ideálne vykonávať zástupcovia z relevantných ministerstiev, ktorí majú schopnosť aktívne ovplyvňovať tvorbu politík, dohliadať na implementáciu a zabezpečiť financovanie pre výskumno-inovačné aktivity (pozn.: z pohľadu nastavenia a skvalitnenia budúceho procesu zapájania SK subjektov do programu Horizon Europe a v najmä v kontexte procesu identifikácie a následnej nominácie zástupcov do programových výborov je potrebné sa týmto návrhom Komisie zaoberať). 

Revízia Všeobecného nariadenia o skupinových výnimkách (GBER):
Všeobecné nariadenie o skupinových výnimkách (ďalej len „GBER“) umožňuje členským štátom vykonávať širokú škálu opatrení verejnej podpory bez predchádzajúceho oznámenia Komisii v oblastiach, ako je výskum, vývoj a inovácie, ochrana životného prostredia alebo podpora MSP. To znižuje administratívnu záťaž pre verejné orgány a urýchľuje poskytovanie verejnej podpory vrátane podpory poskytnutej zo štrukturálnych fondov EÚ.
S cieľom zabezpečiť, aby sa vnútroštátne fondy a fondy EÚ mohli bez problémov kombinovať v rámci nadchádzajúceho viacročného finančného rámca (2021-2027) bez toho, aby sa narušila hospodárska súťaž na vnútornom trhu, sa Komisia prostredníctvom súčasnej cielenej revízie GBER snaží (i) zlepšiť súlad medzi pravidlami financovania EÚ a pravidlami štátnej pomoci a (ii) zefektívniť kontrolu štátnej pomoci nad vnútroštátnymi fondmi vrátane fondov spoločného hospodárenia EÚ v kombinácii s programami EÚ riadenými centrálne Komisiou.

Odporúčanie: explicitnosť a uvádzať návrhy opatrení, ktoré umožnia široké využívanie EŠIF pri (i) zapájaní do všetkých typov a kategórií spolufinancovaných schém a iniciatív (napr. výskumno-inovačné partnerstvá, kde sa vyžaduje spolufinancovanie zo strany zúčastnených subjektov) vrátane (ii) podpory držiteľov ocenenia Seal of Excellence (EIC, MSCA) a (iii) „Widening“ opatrení (napr. schéma Teaming) v programe Horizon Europe. Spätná väzba sa uvádza v elektronickom formáte, najlepšie v angličtine, francúzštine alebo nemčine.

Transformačný proces:

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 4. 11. 2019

Správu schválil:  prof. RNDr. Ján TURŇA, CSc., generálny riaditeľ